ભગવાન મહાવીરે કહ્યું કે હું અંતઃકરણરૂપી ખેતરમાં વિવેકનું હળ ચલાવું છું. સંયમ અને વૈરાગ્ય મારા બે બળદ છે. ખેડૂતે પૂછ્યું, બીજ કયા વાવો છો ? મહાવીરે કહ્યું, પ્રેમ, કરુણા અને અહિંસાનાં બીજ વાવું છું. સિંચાઈમાં કયા પાણીનો ઉપયોગ કરો છો ? તે ખેતરમાં વરસાદ થાય છે ? તેમણે જવાબ આપ્યો, ક્યારેક આપણા જીવનમાં ભૂલ થઈ ગઈ હોય કે કોઈ સાથે દ્રોહ થઈ ગયો હોય, તે બધાને યાદ કરી પ્રાયશ્ચિતનાં જે આંસુ પડે છે, તે જળથી હું ખેતી કરું છું. પસ્તાવાનું જે પાણી પડે છે તેનો હું સ્વીકાર કરું છું. ખેડૂતે આગળ પૂછ્યું, ફસલ કઈ પાકે છે ? મહાવીરે જવાબ આપ્યો, શાંતિ, વિશ્રામ, આનંદ – આ બધાં તેની ફસલ છે.